
PARLAMENTUL ROMÂNIEI

CAMERA DEPUTAŢILOR

	Comisia pentru buget, 

      finanțe și bănci 
	                   Bucureşti, 3.03.2015
                            Nr. 4c-2/679
                            PL-x 584/2014


AVIZ

asupra proiectului de Lege pentru modificarea art.88 din Legea nr.263/2010 privind sistemul unitar de pensii publice
      
      În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere şi avizare cu proiectul de Lege pentru modificarea art.88 din Legea nr.263/2010 privind sistemul unitar de pensii publice, trimis cu adresa nr. PL-x 584 din 15 decembrie 2014, înregistrat sub nr. 4c-2/679 din 17 decembrie 2014.

Conform prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa din  3 martie  2015.

Membrii Comisiei au examinat proiectul de Lege supus avizării, expunerea de motive, avizul Consiliului Legislativ şi punctul de vedere al Guvernului.
În urma dezbaterilor, membrii Comisiei au hotărât, cu majoritatea voturilor membrilor prezenţi la dezbatere, avizarea negativă a proiectului de Lege. 
Anexăm la prezentul aviz, pentru analiză, amendamentele depuse de membrii Comisiei.
 În raport cu obiectul şi conţinutul său, proiectul de Lege face parte din categoria legilor organice.

              PREŞEDINTE,

              SECRETAR,
             Viorel ŞTEFAN  
                             Mihai-Aurel DONŢU
Expert parlamentar

Florentina Rădoi

Amendamente,

la Proiectul de lege pentru modificarea art.88 din Legea nr.263/2010 privind sistemul unitar de pensii publice, propuse de deputatii: Vasile Horga si Anton Dobos-Grupul PNL

	Nr.

crt.
	Proiectul de lege pentru modificarea art.88 din Legea nr.263/2010 privind sistemul unitar de pensii publice
	Propuneri  de modificare, adaugare sau de eliminare

Deputat:

Vasile Horga- Grupul PNL

Anton Dobos- Grupul PNL


	Motivatia propunerii

	1.

2.

       
	Art.unic- Art.88 din Legea nr.263/2010 privind sistemul unitar de pensii publice, publicata in Monitorul Oficial al Romaniei, Partea I, nr. 852 din 20 decembrie 2010, cu modificarile si completarile ulterioare, se modifica si va avea urmatorul cuprins:

Art.88- Sotul supravietuitor care are in ingrijire, la data decesului intretinatorului,unul sau mai multi copii in varsta pana la 14 ani, beneficiaza de pensie de urmas pana la data implinirii ultimului copil a varstei de 14 ani, in perioadele in care nu realizeaza venituri lunare dintr-o activitate profesionala pentru care asigurarea este obligatorie sau daca acestea sunt mai mici de 35% din castigul salarial mediu brut, prevazut la art.33 alin.(5).
	Art. unic se modifica, astfel:

Art.unic- Art.88 din Legea nr.263/2010 privind sistemul unitar de pensii publice, publicata in Monitorul Oficial al Romaniei, Partea I, nr. 852 din 20 decembrie 2010, cu modificarile si completarile ulterioare, se modifica si va avea urmatorul cuprins:

Art.88- Sotul supravietuitor care are in ingrijire, la data decesului intretinatorului,unul sau mai multi copii in varsta pana la 16 ani, cu exceptia copiilor care isi continua studiile intr-o forma de invatamant organizata potrivit legii, pana la terminarea acestora, fara a depasi varsta de 26 de ani  beneficiaza de pensie de urmas pana la data implinirii ultimului copil a varstei de 16 ani, cu exceptia copiilor care isi continua studiile intr-o forma de invatamant organizata potrivit legii, pana la terminarea acestora, fara a depasi varsta de 26 de ani, in conditiile legii, in perioadele in care nu realizeaza venituri lunare dintr-o activitate profesionala pentru care asigurarea este obligatorie sau daca acestea sunt mai mici de 35% din castigul salarial mediu brut, prevazut la art.33 alin.(5).

Se introduce un articol nou, dupa art.89 din Legea nr.263/2010 care va avea urm. continut:

 Art. 891- (1) In cazul decesului sustinatorului care nu indeplinea conditiile de pensionare la data decesului si care avea in intretinere unul sau mai multi copii minori, sotul supravietuitor are dreptul la o pensie sociala de urmas, pentru fiecare copil aflat in intretinere, pana ce ultimul copil implineste varsta de 16 ani, cu exceptia copiilor care isi continua studiile intr-o forma de invatamant organizata potrivit legii, pana la terminarea acestora, fara a depasi varsta de 26 de ani. 

 (2)  Cuantumul pensiei sociale de urmas se stabileste procentual din castigul salarial mediu brut ,potrivit art.33 alin. (5) din Legea nr.263/2010, privind sistemul unitar de pensii publice, cu modificarile si completarile ulterioare, in functie de numarul urmasilor indreptatiti, astfel: 
a) 35%   -pentru un singur urmas; 
b) 60%   -pentru 2 urmasi; 
c) 100% -pentru 3 sau mai multi urmasi. 

(3) In cazul orfanilor de ambii parinti, cuantumul pensiei sociale de urmas se va majora cu 50% pentru fiecare categorie de urmasi prevazuta la alin.(2).

(4) Sumele necesare platii pensiilor sociale de urmas vor fi transferate de la bugetul de stat in bugetul asigurarilor sociale de stat si vor fi platite prin casele de pensii persoanelor indreptatite.
	Varsta pana la care se poate acorda pensia de urmas trebuie sa fie 16 ani, sau 26 ani daca copii isi continua studiile intr-un sistem organizat de invatamant.

In cazul decesului intretinatorului, sau amblor intretinatori statul are obligatia sa stabileasca o pensie sociala de urmas pentru intretinerea copiilor minori sau a celor care isi continua studiile intr-o forma organizata de invatamant.


DEPUTATII,

Vasile Horga-Grupul PNL

                                                                                             Anton Dobos- Grupul PNL

